Filippiinit / Asumusero

Philippines / Separation

**Kysymykset**

Onko Filippiineillä mahdollista saada tuomioistuimen päätös asumuserosta?

***Questions***

Is it possible to acquire a court decision on marital separation in the Philippines?

## Onko Filippiineillä mahdollista saada tuomioistuimen päätös asumuserosta?

Koska Filippiineillä ei pääsääntöisesti tunnusteta avioeroa (poikkeuksena ulkomaiset ja islamilaiset avioerot),[[1]](#footnote-1) avioliiton mitätöinti (engl. annulment) ja asumusero (engl. separation) korvaavat sen käytännössä.[[2]](#footnote-2) Asumuseron edellytykset on lueteltu perhelaissa (The Family Code of the Philippines 209/6.7.1987): perheväkivalta tai murhayritys, painostus uskonnon tai poliittisen vakaumuksen vaihtamiseen, perheenjäsenen houkuttelu prostituutioon, yli kuuden vuoden vankeustuomio, huume- tai alkoholiriippuvuus, homoseksuaalisuus tai lesbolaisuus, kaksinnaiminen tai aviollinen uskottomuus ja hylkääminen yli vuodeksi (55 §), ottaen huomioon tietyt varaukset (56-57 ja 60 §).[[3]](#footnote-3) Tuomioistuimen päätöksen voi saada aikaisintaan puolivuotisen harkinta-ajan (58 §) ja sovitteluyritysten (59 §) jälkeen.[[4]](#footnote-4) Asumusero tarkoittaa erossa asumisen lisäksi omaisuuden osittamista tarvittaessa tuomioistuimen nimittämän pesänselvittäjän toimesta (61 ja 63 § 1-2).[[5]](#footnote-5) Lasten huoltajuus myönnetään asumuserossa syyttömälle osapuolelle (63 § 3), mutta alle 7-vuotiaiden pääsääntöisesti äidille (213 §).[[6]](#footnote-6)

Laillisen asumuseron (legal separation) harkinta-aikana (trial separation) tai yksityisellä sopimuksella pysyväksi asumuseroksi (permanent separation) kutsutaan anglosaksisissa maissa eroa, joka on tarkoitettu pysyväksi, Filippiineillä nimenomaan tuomioistuimen vahvistamaa laillista asumuseroa.[[7]](#footnote-7)

Tuomioistuinkulut ovat 10.000 pesoa (160 €), mutta niihin pitää lisätä oheiskuluja valokopioista, todistuksista, matkoista ja tulonmenetyksistä. Asianajajat voivat laskuttaa 30.000–1.200.000 pesoa (500–20.000 €) palveluksistaan, joten asumuseron hinta riippuu olennaisesti pariskunnan riitaisuudesta ja varallisuudesta.[[8]](#footnote-8) Erään arvion mukaan tyypillinen hinta olisi 100.000–300.000 (1600–5000 €),[[9]](#footnote-9) toisen mukaan 300.000–1.000.000 pesoa (5000–16.000 €), mikä vastaa keskimäärin 1-4,5 vuoden palkkatuloja.[[10]](#footnote-10) Kaikkine valitusaikoineen ja väestörekisteriin merkitsemisen vaativan, alueittain vaihtelevan ajan kanssa asumuseron laillistaminen voi kestää kymmenestä kuukaudesta useisiin vuosiin,[[11]](#footnote-11) tyypillisimmillään vuoden verran.[[12]](#footnote-12)

Vuoden 2020 väestönlaskennassa Filippiineillä oli 1,6 miljoonaa ihmistä, joiden avioliitto oli tuomittu mitätöidyksi tai asumuseroon. Määrä oli 2015 jälkeen kasvanut keskimäärin 80.000:lla vuodessa,[[13]](#footnote-13) mikä oli jo lähes 10 % avioliiton solmineista.[[14]](#footnote-14)

## Lähteet

Aralar, Reynaldo B. 2010. *Family Code of the Philippines – Law and Jurisprudence.* Quezon City.

Bido, Jane. 6.1.2024. *Grounds for Legal Separation in the Philippines.* <https://janefromph.com/grounds-for-legal-separation-in-the-philippines/> (Käyty 25.3.2024)

Justia. 13.7.2023. *Trial or Permanent Separation & Your Legal Options.* <https://www.justia.com/family/divorce/first-steps-for-divorce/trial-and-permanent-separation/> (Käyty 25.3.2024)

Lawyers in the Philippines. 20.12.2023. *3 Ways to Legally Separate in the Philippines: Legal Separation, Annulment, Recognition of Foreign Divorce.* <https://lawyerphilippines.org/3-ways-to-legally-separate-philippine-marriages/> (Käyty 25.3.2024)

Legal Resource PH. 3.4.2023. *EO 209 [1987]: Family Code of the Philippines.* <https://library.legalresource.ph/eo-209-1987-family-code-of-the-philippines/> (Käyty 25.3.2024)

Mapa, Claire Dennis S.

22.9.2023. *Highlights of the 2022 Occupational Wages Survey (OWS).* Philippine Statistics Authority. <https://psa.gov.ph/statistics/occupational-wages-survey> (Käyty 25.3.2023)

1.12.2023. *Registered Marriages in the Philippines: 2022.* Philippine Statistics Authority. <https://psa.gov.ph/content/registered-marriages-philippines-2022> (Käyty 25.3.2023)

Philippine Daily Inquirer. 1.6.2023. *FAST FACTS: Ending unions in PH.* <https://newsinfo.inquirer.net/1777855/fast-facts-ending-unions-in-ph> (Käyty 25.3.2024)

RBSI (Rex Book Store, Inc.) Editorial Staff. 2009. *Civil Code of the Philippines.* Quezon City.

Respicio & co. 27.2.2024. *Separation Laws Philippines.* <https://www.respicio.ph/articles/separation-laws-philippines> (Käyty 25.3.2024)

SakLaw. 2016/2020. *Legal Separation.* <https://saklawph.com/legal-separation/> (Käyty 25.3.2024)

Top 10 Philippines. 11.9.2022. *How to File a Legal Separation in the Philippines.* <https://top10philippines.com/how-to/how-to-file-a-legal-separation-in-the-philippines/> (Käyty 25.3.2024)

**Tietoja vastauksesta**

Kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This document was written by the Finnish Immigration Service´s COI Service according to the common EU-guidelines for processing factual COI (2008). It was therefore composed on the basis of carefully selected sources of information. All sources used are referenced. All information presented, except for undisputed/obvious facts has been cross-checked, unless stated otherwise. The information provided has been researched, evaluated and processed with utmost care within a limited time frame. However, this document does not pretend to be exhaustive. Neither is this document conclusive as to the merit of any particular claim to a residence permit, refugee status, or asylum. If a certain event, person or organization is not mentioned in the document, this does not mean that the event has not taken place or that the person or organization does not exist. The information in the document does not necessarily reflect the opinion of the authority and makes no political or judicial statement whatsoever.

1. Aralar 2010 s. 75; RBSI 2009 s. 693-698 (The Code of Muslim Personal Laws of the Philippines 1083/4.2.1977, 45-57 §). [↑](#footnote-ref-1)
2. Lawyers in the Philippines 20.12.2023. [↑](#footnote-ref-2)
3. Aralar 2010 s. 76-79; RBSI 2009 s. 581-584; Legal Resource PH 3.4.2023. [↑](#footnote-ref-3)
4. Aralar 2010 s. 78-79; RBSI 2009 s. 583; Legal Resource PH 3.4.2023. [↑](#footnote-ref-4)
5. Aralar 2010 s. 79-81; RBSI 2009 s. 584-585; Legal Resource PH 3.4.2023. [↑](#footnote-ref-5)
6. Aralar 2010 s. 80 ja 229; RBSI 2009 s. 585 ja 646; Legal Resource PH 3.4.2023. [↑](#footnote-ref-6)
7. Justia 13.7.2023; Respicio & co. 27.2.2024. [↑](#footnote-ref-7)
8. Lawyers in the Philippines 20.12.2023. [↑](#footnote-ref-8)
9. Bido 6.1.2024. [↑](#footnote-ref-9)
10. Philippine Daily Inquirer 1.6.2023; MAPA 22.9.2023. [↑](#footnote-ref-10)
11. SakLaw 2016/2020. [↑](#footnote-ref-11)
12. Bido 6.1.2024. [↑](#footnote-ref-12)
13. Philippine Daily Inquirer 1.6.2023. [↑](#footnote-ref-13)
14. Mapa 1.12.2023. [↑](#footnote-ref-14)